|  |
| --- |
| **REPUBLIKA HRVATSKA**  **VARAŽDINSKA ŽUPANIJA**  **PRVA GIMNAZIJA VARAŽDIN**  KLASA: 400-04/25-01/1  URBROJ: 2186-151-03-25-1  Varaždin, 31.01.2025. godine |

|  |  |  |  |
| --- | --- | --- | --- |
| Naziv obveznika: | **Prva gimnazija Varaždin** | RKP broj: | **19239** |
| Pošta i mjesto: | **42000 Varaždin** | Matični broj: | **03006069** |
| Ulica i kućni broj: | **Petra Preradovića 14** | OIB: | **41524139511** |
| Razina: | **31** | Šifra djelatnosti: | **8531** |
| Razdjel: | **000** | Šifra grada: | **472** |
| Šifra županije: | **5** | Oznaka razdoblja: | **2024-12** |

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2024. GODINE**

Na dan 31.12.2024. godine Prva gimnazija Varaždin imala je zaposleno 103 djelatnika. U školskoj godini 2024./2025. ustrojeno je 34 razrednih odjeljenja sa ukupno 737 učenika. U školi se izvode tri nacionalna gimnazijska programa - opći, jezični i prirodoslovno-matematički te jedan međunarodni program (IB DP - International Baccalaureate Diploma Programme). Također, u školi se provodi i opći program sa skupinom predmeta na engleskom jeziku. U školi djeluju Centri izvrsnosti iz informatike, šaha i biologije. Osnivač škole je Varaždinska županija.

# BILJEŠKE UZ PR-RAS

**Bilješka 1. – Šifra 6**

Sveukupni prihodi poslovanja u odnosu na isto izvještajno razdoblje prethodne godine veći su za 17,4 %. U strukturi prihoda poslovanja najvećim dijelom participiraju prihodi iskazani na šifri 636 – Pomoći proračunskim korisnicima iz proračuna koji im nije nadležan. Radi se najvećim dijelom o prihodima koji se ostvaruju od Ministarstva znanosti i obrazovanje (u daljnjem tekstu: MZO).

**Bilješka 2. – Šifra 6323**

Tekuće pomoći od institucija i tijela EU – na ovoj stavci iskazani su prihodi od Europskog parlamenta - Euroscola u Strasbourgu. Učenici izborne politike i gospodarstva prijavili su se na natječaj Europskog parlamenta u RH naziva EUROSCOLA čija je nagrada posjet Europskom parlamentu u Strasbourgu i simulacija rada zastupnika, europarlamentaraca. Učenici su pobijedili na natječaju video uratkom i ostvarili financijsku potporu za organizaciju putovanja u Strasbourg. Boravili su u Strasbourgu od 13.2. - 16.2.2024.

**Bilješka 3. – Šifra 6361**

Tekuće pomoći proračunskim korisnicima iz proračuna koji im nije nadležan sadrže prihode od strane MZO za isplatu plaća i materijalnih prava zaposlenih. Ukupan iznos prihoda temeljem navedenog iznosi 2.790.199,80 eur. Na ovoj stavci iskazani su i prihodi od strane Agencije za odgoj i obrazovanje za sufinanciranje troškova Županijskih i međužupanijskih stručnih vijeća za šk. god. 2023/2024 u iznosu od 1.610,00 eur, također od MZO zaprimljena su i sredstva za provedbu školskih preventivnih programa „Prva za prve“ u iznosu od 1.000,00 eur, psihodijagnostička sredstva u iznosu od 3.047,00 eur te za **projekt "Inovativno STEM učenje za digitalnu budućnost"- rad s darovitim učenicima školi je odobreno 3.963,00 eur.** Na ovoj šifri iskazana su sredstva Nacionalnog centra za vanjsko vrednovanje obrazovanja koji refundiraju troškove prijevoza u iznosu od 333,00 eur, sredstva za projekt Shema voća (procijenjeni iznos PDV-a) u iznosu od 684,11 eur te sredstva prema Odluci Ministarstva rada, mirovinskog sustava, obitelji i socijalne politike RH za nabavu menstrualnih higijenskih potrepština, obveza škole je nabaviti navedene potrepštine i osigurati njihovu dostupnost učenicama na jednostavan i učinkovit način te sredstva MZO za refundaciju troškova terenske nastave u Spomen-području Jasenovac.

**Bilješka 4. - AOP 6362**

Kapitalne pomoći proračunskim korisnicima iz proračuna koji im nije nadležan odnose se na prihode od MZO za nabavu lektire (930,00 eur) te na prihode ostvarene za dodatna ulaganja na zgradi škole (radovi obnove i sanacije starog dijela krovišta) primljene od Ministarstva kulture i medija Republike Hrvatske prema javnom pozivu za Program zaštite i očuvanja nepokretnih kulturnih dobara (20.000,00 eur).

**Bilješka 5. – Šifra 638**

Na ovoj stavci evidentirani su prihodi primljeni za projekt Školska shemu voće u iznosu od 2.453,03 eur, prva isplata za projekt Erasmus + akreditacija u iznosu od 22.066,40 eur te završna isplata u iznosu od 7.672,60 eur za prvu godinu mobilnosti.

**Bilješka 6. – Šifra 641**

Prihodi od financijske imovine odnose se na pasivne kamate ZABA-e, značajno su veći u odnosu na prethodno izvještajno razdoblje.

**Bilješka 7. – Šifra 65**

Prihodi se najvećim dijelom odnose na prihode po posebnim propisima temeljem školarina u International Baccalaureate programu (IB DP) te programu izvođenja dijela nastave na engleskom jeziku.

**Bilješka 8. – Šifra 66**

Najveći dio prihoda od prodaje proizvoda i roba te pruženih usluga škola ostvaruje pružanjem usluga zakupa poslovnog prostora (sportska dvorana).

**Bilješka 9. – Šifra 663**

Tekuće donacije ostvarene u izvještajnom razdoblju odnose se najvećim dijelom na donaciju Školskog sportskog saveza Varaždinske županije za domaćinstvo na natjecanjima te donaciju za izradu robota od trgovačkih društava u iznosu od 500,00 eur.

**Bilješka 10. – Šifra 671**

Prihodi iz nadležnog proračuna sadrže prihode od strane Osnivača (Varaždinska županija) za pokrivanje rashoda poslovanja i rashoda za nefinancijsku imovinu za decentralizirane funkcije prema zakonskom standardu te pokrivanje rashoda iznad zakonskog standarda. Od ukupnog iznosa prihoda od nadležnog proračuna, prihod u iznosu od 145.792,85 eur ostvaren za nabavu nefinancijske imovine će se provedbom obvezne korekcije u bilanci za taj iznos te za iznos iskazan na šifri 6362 iskazati korigirani rezultati poslovanja. Ostvareni prihodi na šifri 6712 na većoj su razini u odnosu na isto izvještajno razdoblje prethodne godine jer su ostvarena dodatna sredstava od Osnivača za dodatna ulaganja na zgradi škole (radovi na obnovi i sanaciji krovišta zgrade starog dijela škole, izgradnja nadstrešnice za bicikle i sanacija stropova).

**Bilješka 11. – Šifra 31**

U odnosu na isto izvještajno razdoblje prethodne godine rashodi za zaposlene veći su za 21,5%. Dijelom je to posljedica rasta osnovne plaće djelatnika (povećanje koeficijenata) jer je na snagu stupio novi Zakon o plaćama u državnoj i javnim službama, nakon kojeg su donesene i odgovarajuće uredbe o koeficijentima, velikim dijelom i temeljem većih potreba za prekovremenim radom zbog zamjena odsutnih djelatnika (zbog privremene nesposobnosti za rad radi bolesti ili liječenja). Također, povećani su i ostali rashodi za zaposlene uslijed povećanja materijalnih prava (božićnica i regres) te je uvedeno novo pravo uskrsnica.

**Bilješka 12. – Šifra 32**

Ukupni materijalni rashodi u odnosu na isto izvještajno razdoblje prethodne godine manji su za 7,4 %. Veće odstupanje u odnosu na isto izvještajno razdoblje prethodne godine odnosi se na rashode za službena putovanja i stručna usavršavanja zaposlenika koji su značajno veći u odnosu na prethodno izvještajno razdoblje zbog većih potreba i promjena kurikuluma pojedinih predmeta dok su rashodi za materijal i energiju te rashodi za usluge smanjeni u odnosu na prethodno izvještajno razdoblje.

**Bilješka 13. – Šifra 3231**

Troškovi na ovoj stavci odnose se na prijevoza učenika Europskom parlamentu u Strasbourgu, troškovi prijevoza učenika na izvanučioničku nastavu (posjet MIOC-u, prijevoz učenika na veliku učeničku debatu u Hrvatsku narodnu banku, prijevoz na natjecanje Mathos), troškova terenske nastave u sklopu školskog projekta 3. Festivala ljudskih prava te prijevoz učenika polaznika Centara izvrsnosti.

**Bilješka 14. – Šifra 3233**

Do većeg odstupanja je došlo radi troškova objave oglasa za natječaj u Narodnim novinama kao i za troškove promocije šk. projekta građanskog odgoja i obrazovanja.

**Bilješka 15. – Šifra 3237**

Rashodi su smanjeni u odnosu na prethodno izvještajno razdoblje. Na ovoj šifri najvećim djelom evidentirani su rashodi koji proizlaze iz sklopljenih ugovora o djelu sa mentorima i predavačima u programima Centara izvrsnosti što se financira sredstvima Osnivača. U Prvoj gimnaziji Varaždin provode se Centri izvrsnosti iz područja informatike, šaha te biologije te ugovori o djelu za fakultativnu nastavu.

**Bilješka 16. – Šifra 3239**

U odnosu na prethodno izvještajno razdoblje rashodi su znatno smanjeni jer senajveći dio rashoda evidentiran na ovoj stavci odnosio na rashode povezane sa provođenjem aktivnosti u sklopu Erasmus+ programa mobilnosti „Under the European Stars“ koji je završio u 2023. godini.

**Bilješka 17. – Šifra 324**

Naknada troškova osobama izvan radnog odnosa odnosi se na sredstva za avio karte koje je škola financirala iz vlastitih sredstava za nastup hrvatske reprezentacije na Europskoj informatičkoj olimpijadi za djevojke koja se održala krajem srpnja u Nizozemskoj, a na kojoj je sudjelovala i učenica Prve gimnazije Varaždin, ostala sredstva osigurao je Hrvatski savez informatičara.

**Bilješka 18. – Šifra 3294**

Na ovoj stavci najvećim dijelom participiraju međunarodne članarine vezane uz provođenje IB DP programa (International Baccalaureate Organization - IBO te Association of Central European IB Schools - ACES).

**Bilješka 19. – Šifra 3432**

Ukupni financijski rashodi su smanjeni u odnosuna isto izvještajno razdoblje prethodne godine,povećanje je jedino vidljivo na stavcinegativne tečajne razlike zbog primjene valutne klauzule a odnose se na međunarodna plaćanja kotizacije za seminare u IB DP programu.

**Bilješka 20. – Šifra 3721**

Na ovoj AOP oznaci iskazana su sredstva za sufinanciranje prehrane uplaćena učenicima slabijeg imovinskog stanja. Izvor sredstava je proračun Osnivača.

**Bilješka 21. – Šifra 381**

Na ovoj stavci iskazana su sredstva za nabavu higijenskih materijalnih potrepština za učenice u iznosu od 2.294,11 eur prema Odluci Ministarstva rada, mirovinskog sustava, obitelji i socijalne politike RH za nabavu menstrualnih higijenskih potrepština.

**Bilješka 22. – Šifra X001**

U izvještajnoj razdoblju od 01.01.2024. do 31.12.2024. ostvaren je višak prihoda poslovanja u iznosu od 182.098,05 eur.

**Bilješka 23. – Šifra 92221**

Preneseni manjak prihoda poslovanja iznosi 56.403,47 eur.

**Bilješka 24. – Šifra 96**

Obračunati nenaplaćeni prihodi odnose se na nenaplaćena potraživanja za školarine učenika te manjim dijelom na zakup poslovnog prostora (šifra 9661) te se očekuje njihova naplata u budućem razdoblju. Škola poduzima sve korake sukladno internoj Proceduri naplate prihoda. Protustavka je konto 16 iskazan u bilanci stanja na dan 31.12.2024., a iz istog obrasca vidi se i da je većina evidentiranih potraživanja na dan 31.12.2024. godine nedospjela.

**Bilješka 25. – Šifra 7211**

Na ovoj stavci iskazani su prihodi koje je škola ostvarila na ime otkupa stanova na kojima postoji stanarsko pravo umanjenom za obvezu uplate u Državni proračun 65% .

**Bilješka 26. – Šifra 422**

Na ovoj stavci najvećim dijelom iskazani su rashodi za nabavu opreme za provedbu školskog projekta građanskog odgoja i obrazovanja u šk. godini 2023./2024. te nabava opreme za potrebe rada Centra izvrsnosti iz informatike.

**Bilješka 27. – Šifra 451**

U tekućem izvještajnom razdoblju izvršeno je dodatno ulaganje na zgradi škole (radovi na obnovi i sanaciji starog dijela krovišta) pri čemu je dio sredstava u iznosu od 57.725,30 eur osigurao Osnivač dok je Ministarstvo kulture i medija osiguralo preostalih 20.000,00 eur. Izgrađena je nadstrešnica za bicikle sredstvima Osnivača u iznosu od 49.873,82 eur te provedeni radovi na sanaciji stropova u iznosu od 36.746,73 eur. Prihodovna strana sadržana je u šifri 6712 (Osnivač) te u šifri 6362 (Ministarstvo kulture),

**Bilješka 28. – Šifra 97**

23.02.2024. u potpunosti je podmireno dugovanje na ime otkupa stana nad kojim postoji stanarsko pravo

**Bilješka 29. – Šifra X005**

U razdoblju od 01.01.2024. do 31.12.2024. ostvaren je višak prihoda i primitaka u iznosu od 13.695,99 eur

**Bilješka 30. – Šifra Y006**

Manjak prihoda i primitaka za pokriće u sljedećem razdoblju u iznosu od 43.796,37 eur. Dio ostvarenog manjka planira se pokriti već u siječnju 2025. evidentiranjem prihoda Osnivača, od MZO te od školarina učenika, a ostatak će se također pokrivati kroz naredno razdoblje.

**Bilješka 31. – Šifra 19**

Na ovoj stavci iskazani su rashodi za plaće i naknade troškova zaposlenima za prosinac 2024. godine budući da se radi o tzv. trinaestom rashodu. Podskupina računa 193 ukida se s danom 1. siječnja 2025. godine te se početno stanje prenosi na odgovarajuće račune razreda 3 rashodi poslovanja.

**Bilješka 32. – Šifra 11K**

Iskazano stanje novčanih sredstava na kraju izvještajnoj razdoblja je 25.644,60 eur.

# BILJEŠKE UZ BILANCU

**Bilješka 1. – Šifra B002**

Vrijednost nefinancijske imovine na dan 31.12.2024. godine iznosi 585.481,33 eur. Provedena je amortizacija imovine (02921, 02922). Knjigovodstvena evidencija imovine usklađena je sa analitičkim stanjem dugotrajne imovine.

**Bilješka 2. – Šifra 12**

Na ovoj stavci najvećim dijelom iskazana su potraživanja za naknade koje se refundiraju (bolovanja na teret HZZO-a), potraživanja od zaposlenih koja se odnosi na provedenu korekciju isplate božićnice te ostala nespomenuta potraživanja i manjim dijelom potraživanja za predujmove.

**Bilješka 3. – Šifra 16**

Iskazana su potraživanja za školarine učenika te zakupa prostora. Naplata potraživanja očekuje se tijekom 2025. godine, a odstupanje u odnosu na prethodnu godinu objašnjeno je Bilješkom 22. uz PR-RAS.

**Bilješka 4. – Šifra 2**

Stanje ukupnih obveza u odnosu na stanje na kraju prethodne godine veći je za 5,4 % te na dan 31.12.2024. iznosi 314.369,49 eur. Najveći dio obveza odnosi se na obveze za zaposlene za isplatu plaća za prosinac 2024. godine, pri čemu se pak najveći dio odnosi na plaću i ostale rashode za zaposlene što se isplaćuje od strane MZO te na obveze za materijalne rashode. Obveze za zaposlene (šifra 231) dospijevaju u siječnju 2025. godine. Najveći dio obveza iskazanih na dan 31.12.2024. su nedospjele, a manji dio su dospjele i podmirit će se početkom 2025. godine.

**Bilješka 5. – Šifra 232**

Na stanju obveza za materijalne obveze na dan 31.12.2024. iskazane su obveze za režijske i ostale materijalne troškove najvećim dijelom nastale krajem izvještajne godine te za naknadu troškova prijevoza za prosinac 2024. godine. Iste će se podmiriti početkom 2025. godine.

**Bilješka 6. – Šifra 239**

Najveći dio obveza na ovoj stavci odnosi se na obveze za bolovanja na teret HZZO-a.

**Bilješka 7. – Šifra 922**

Podaci u bilanci iskazani su nakon provedene obvezne korekcije rezultata sukladno članku 215. Pravilnika o proračunskom računovodstvu i računskom planu proračuna te je iskazan manjak prihoda poslovanja u iznosu od 41.028,27 eur (92221), manjak prihoda od nefinancijske imovine u iznosu od 2.768,10 eur (92222). Rezultati se razlikuju od rezultata iskazanih u obrascu PR-RAS radi provedenih obveznih korekcija rezultata koje se objašnjavaju u nastavku:

Tijekom 2024. godine evidentirana su na računima kapitalnih prijenosa sredstva u iznosu od 166.722,85 eur koja su utrošena za nabavu dugotrajne nefinancijske imovine:

* 6362 (Šifra 6362 PR-RAS) – 20.930,00 eur
* 6712 (Šifra 6712 PR-RAS) – 145.792,85 eur

Provedena je korekcija rezultata na način da se zadužuje račun manjka prihoda poslovanja, a odobrava račun manjka prihoda od nefinancijske imovine.

**Bilješka 8. – Šifra 991**

Na izvanbilančnim zapisima evidentiran je procijenjeni iznos financijskog učinka sudskog postupka u tijeku.

Radi se o tužbi za naknadu štete fizičkoj osobi. U nastavku je dana tablica (Tablica 1) sudskih sporova u tijeku prema članku 15. Pravilnika o financijskom izvještavanju u proračunskom računovodstvu (NN 37/22).

**OBVEZNE BILJEŠKE UZ BILANCU:**

Prva gimnazija Varaždin ima jedan sudski spor u tijeku čiji se financijski učinak procjenjuje na 3.948,79 eur, a što je iskazano u *Tablici 1.* u sklopu Bilješki uz Bilancu.

*Tablica 1.*

|  |  |  |  |  |  |  |
| --- | --- | --- | --- | --- | --- | --- |
| ***Popis potencijalnih obveza po osnovi sudskih sporova u tijeku - Prva gimnazija Varaždin - tuženik*** | | | | |  |  |
|  |  |  |  |  |  |  |
| **Red.br.** | **Tužitelj** | **Opis** | **Iznos glavnice** | **Procjena financijskog učinka u EUR** | **Početak sudskog spora** | **Procijenjeno vrijeme odljeva sredstava** |
| 1. | Tužitelj 1. | Naknada štete | 3.550,60 | 3.948,79 | 12.02.2021. | 31.12.2025. |
|  |  | **Ukupno** | **3.550,60** | **3.948,79** |  |  |

# BILJEŠKE UZ OBVEZE

**Bilješka 1. – Šifra V006**

Ukupne nepodmirene obveze na kraju izvještajnog razdoblja iznose 298.368,29 eur. Najvećim dijelom sadrže obveze za zaposlene (plaće za prosinac 2024. godine) koje dospijevaju u siječnju 2025., dok se obveze za materijalne rashode poslovanja odnose na naknade troškova zaposlenima (prijevoz za prosinac) te na fakture za režijske i ostale materijalne troškove koje će se podmiriti u narednom razdoblju.

**Bilješka 2. Šifra – V007**

Većina dospjelih, a neplaćenih obveza na dan 31.12.2024. je u prekoračenju od 1-60 dana te su iskazane na šifri D232A. Obveze iskazane na šifri D232B u prekoračenju su između 61 i 180 dana.

**Bilješka 3. Šifra – V010**

Na ovoj stavci iskazane su obveze za bolovanja na teret HZZO-a te obveze za uplatu u državni proračun po osnovi otkupa stanova na kojima postoji stanarsko pravo.

# BILJEŠKE UZ OBRAZAC RAS-Funkcijski

**Bilješka 1. – Šifra 096**

Od ukupnih rashoda prema funkciji za više srednjoškolsko obrazovanje za 2024. ostvarenih u razdoblju od 01.01.2024. do 31.12.2024. godine, izdvojen je iznos od 3.102,68 eur iskazan na šifri 096, a odnosi se na rashode za projekt Shema voća.

**Bilješka 2. – Šifra 096**

Na navedenoj šifri iskazani su rashodi za nabavu menstrualnih higijenskih potrepština te dodatna ulaganja na građevinskim objektima (sanacija stropova i izgradnja nadstrešnice za bicikle)

# BILJEŠKE UZ OBRAZAC P-VRIO

**Bilješka 1. – Šifra P018**

Iznos evidentiran na ovoj stavci odnosi se na prijenos prava vlasništva na opremi od CARNET-a.

Bilješke uz financijske izvještaje čine sastavni dio financijskih izvještaja te služe kao dodatni izvor podataka, a sastavljene su temeljem članaka 14.-18. Pravilnika o financijskom izvještavanju u proračunskom računovodstvu (NN 37/22).

U Varaždinu, 31.01.2025. godine

Osoba za kontaktiranje : Tanja Vodušek

Telefon za kontakt: 042302126

E-mail za kontakt: [racunovodstvo@gimnazija-varazdin.skole.hr](mailto:racunovodstvo@gimnazija-varazdin.skole.hr)

Voditeljica računovodstva: M.P. Ravnateljica:

Tanja Vodušek Janja Banić, dipl.inf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_